Program prireditve SRCE ŠPORTA – dan fair playa
Tokratno dogajanje bo tudi letos kot je to že običajno razdeljeno na posamezne sklope in prizorišča. Sklopi in prizorišča se bodo med seboj povezovala tako tematsko kot tudi vsebinsko:
MALO NOGOMETNO ASFALTNO IGRIŠČE
Z uvodom na omenjenem igrišču bomo poskrbeli tudi za uradno otvoritev dogodka. Izpeljali bomo mini olimpijado, katere se bodo udeležili predvsem najmlajši in tudi nekoliko starejši. S protokolom, himno in zaprisegami bomo uprizorili uvodni protokol olimpijskih iger preko različnih predvsem štafetnih tekmovanj pa bomo izpostavili pozitivne vrednote, ki so pomembne tako na igrišču kot tudi med sotekmovalci. Osnovni cilj mini olimpijad je druženje ter tkanje novih prijateljskih vezi pri čemer zmagovalca ni, saj so ob koncu zmagovalci prav vsi. 

V drugem delu dogajanja na omenjenem igrišču se bodo odvijale posamezne nogometne tekme med različnimi skupinami. Tekme so revijalnega in družabnega značaja s poudarkom na fair playu, zabavi in druženju med različnimi akterji v slovenski družbi. Med posameznimi tekmami se bodo izvajale različne nagradne igre za obiskovalce, tako za najmlajše kot tudi za tiste malo starejše.
Čas dejavnosti: 
1.del (   11:00 – 11:35    MINI OLIMPIJADA (vsi se je lahko udeležijo)

2.del (   12:30 – 13:00    ZDRAVNIKI : SLOVENSKI GLASBENIKI
                13:00 – 13:30    SPECIALNA OLIMPIADA SLOVENIJE : ŠPORTNI NOVINARJI 
                13:30 – 14:00    SLOVENIJA SUPPORTERS (organizirani navijači         slov.nog.reprezentance) :“ZLATA GENERACIJA” (člani najuspešnejše slov.nog.reprezentance) 
 

NOGOMETNO IGRIŠČE Z UMETNO TRAVO
Čas dejavnosti:  od 11:00 do 14:00
Igrišče je rezervirano za različne športno-rekreacijske dejavnosti. Predvsem je prostor namenjen za najmlajše in njihove malo starejše vrstnike.
Dejavnosti:
a) Nogometno igrišče prilagojeno najmlajšim (v organizaciji Otroške nogometne šole Ljubljana)
b) Brezplačna rekreacija na trampolinih, napihljivih toboganih, gradovih
c) Predstavitev judo šole (v organizaciji Judo kluba Bežigrad)
d) Ustvarjalne delavnice (poslikava obraza, izdelovanje kolajn, risanje na veliko platno,...)
e) Predstavitev osnov odbojkarske igre (v organizaciji odbojkarskega kluba ACH Volley)
f) Predstavitev osnov letalskega modelarstva in akrobacijski šov z letalskimi modelčki
ŠPORTNI PARK KODELJEVO
Čas dejavnosti: od 11:30 do 12:30
S startom in ciljem na centralnem atletskem stadionu se bo letos drugič zapored organiziral tudi rekreativni tek s simboličnim imenom »Tek miru«. Z nagovorom častnega pokrovitelja teka, predsednika RS Danila Türka in minuto molka ob 12.uri, se bodo prijavljeni tekači podali na simbolično pot z namenom podpore ideji miru, strpnosti in športnega prijateljstva. Tek bo potekal športnem parku Kodeljevo, kjer bo imel obliko malega in velikega srčnega obtoka (dolžina 400m in cca.2.400 m). Čas se ne bo meril. Pred tekom se bodo vsi prijavljeni tekači podpisali na simoličen pano, ki ga bo organizator naslednje leto podelil izbranemu častnemu gostu ali organizaciji. Prvih 300 prijavljenih bo v trajno last prejelo majico, vsi pa bodo ob koncu teka dobili brezalkoholno pijačo in sadje. Organizator bo ob koncu teka med prijavljenimi šolami izžrebal šolo, ki bo prejela brezplačno predavanje Fair play šola. 
CENTRALNI NOGOMETNI STADION
Čas dejavnosti: od 14:00 do 16:00
Na centralnem stadionu bodo lahko obiskovalci že pri ogrevanju pozdravili nogometni ekipi Znanih Slovencev in Nogometne družine. S protokolom in himno fair playa se bo ob 14.30 uri začela tradicionalna revijalna nogometna tekma med obema ekipama. Znani slovenski športniki, glasbeniki, zdravniki, estradniki in drugi se bodo tako že tretjič pomerili med seboj.  
DODATNA PONUDBA 
Čas dejavnosti: od 11:00 do 15:00 
· EKOLOGIJA ( Na stojnicah se nam bodo letos prvič predstavile Ekošole, in sicer iz vrst osnovnih šol in vrtcev. Širši slovenski javnosti bodo prikazali načine ekološkega osveščanja, vrste recikliranja, zdrav način življenja in še kaj iz svoje pestre ponudbe, ki jo vsakodnevno uporabljajo v okviru projekta varovanja okolja. Poseben gost bo OŠ Sostro, partner projekta od samega začetka, s svojo predstavitvijo in posebno Eko ekipo, ki bo tekom dogodka skrbela za čistočo na prireditvenem prostoru – pomagajmo jim tudi mi! 

· ZDRAVJE SRCA IN OŽILJA ( predstavili se nam bodo tudi pri Društvu za zdravje srca in ožilja Slovenije, ki nam bodo zopet omogočili najrazličnejše meritve (krvni tlak, holesterol in novost v letošnjem letu – posebno napravo EKG s katero bodo lahko naključnemu mimoidočemu ocenili stanje njegovega srčnega utripa – delovanje in ga preventivno opozorili na morebitne motnje in težave s srcem);

· VARNOST V PROMETU ( letos se nam bodo pri projektu aktivno pridružili tudi pri Zavodu varna pot in Policijske uprave Ljubljana. Seznanili nsa bodo z osnovami varne vožnje, pravilne uporabe pasu in otroških sedežev, praktičnega prikaza osnovne opreme prometne policije in predstavitvijo posebnega kolesarskega poligona, ki ga je potrebno premagati s posebnimi očalami – vas zanima? Pridite in se na pridružite!

Pridite na dogodek o katerem se bo govorilo še dolgo po njegovi izvedbi! V okviru tedna mobilnosti, ki bo potekal v mestu Ljubljana, bo dostop na prireditev z avtobusom mestnega potniškega prometa brezplačen. Imeli se bomo enkratno!  

